La vicepresidenta de la Fundació Esclerosi Múltiple, Conxita Tarruella, rep el premi Jordi Cortada
Conxita Tarruella porta tota una vida dedicada al treball pel benestar de les persones. Ho ha fet des de múltiples vessants: la professional, com a infermera i també políticament al Congrés de Diputats. Actualment, ho fa des de la vicepresidència de la Fundació Esclerosi Múltiple i des de la presidència d'Esclerosis Múltiple España. Aquest perfil social l'ha fet mereixedora del premi Jordi Cortada, que ha rebut de la mà del conseller de Salut, Toni Comín, i envoltada de tot l'equip professional del Centre Neurorehabilitador Miquel Martí i Pol de Lleida.